Golitsyn

pienoiskuva|Prinssi George Golitsynin muistokirjasto sijaitsee Carlowin palatsissa Pietarissa osoitteessa Fontanka 46. 
pienoiskuva|Maryinon palatsi päätyi Golitsyn-suvun omistukseen Stroganov-suvun kautta. 
pienoiskuva|Venäjän ministerineuvoston puheenjohtaja, pää- ja ulkoministeri, ruhtinas Vasili Golitsyn. 
pienoiskuva|Jalkaväenkenraali, ruhtinas Dmitry Vladimirovich Golitsyn.
Golitsyn () (Galitzine, Golitzin, Golitsin) on venäläinen ruhtinassuku, joka on yksi tunnetuimmista ja suurimmista aristokraattisuvuista Venäjän historiassa. Suku on tuottanut merkittäviä valtiomiehiä, suurlähettiläitä, kuvernöörejä, marsalkkoja, tiedemiehiä, muusikoita, kirjailijoita, hyväntekijöitä ja taiteenkeräilijöitä.
pienoiskuva|Ruhtinas Sergey Fedorovich Golitsyn.Suku polveutuu Liettuan hallitsijasta Gediminasista. Suvun esi-isät Narimantas ja Patrikas pitivät hallussaan karjalaisia läänityksiä. Ruhtinas Mihail Bulgakov sai Golitza-kutsumanimen, joka tarkoittaa rautaista käsinettä. Golitsynin sukunimi juontaa kyseisen tarinaan.

Suvun motto on latinan kielellä "Vir est Vis", joka tarkoittaa "Ihminen on voima" suomen kielellä.

Golitsynin suvussa on neljä sukuhaaraa: Vasiljevitši, Ivanovitši, Aleksejevitši, ja Mihailovitši. 

Aleksejevitši-sukuhaarassa on eniten jäseniä. Sukuhaaran kantaisä on ruhtinas Aleksei Andrejevitš Golitsyn (1632-1694).

Golitsynit ovat sukua Rurik- ja Romanov-suvuille. Golitsynit ovat sukua venäläisille ja eurooppalaisille aatelissuvuille.

Ruhtinas Vasili Golitsyn, joka toimi Venäjän suurlähettiläänä Puolassa, oli ehdokas uudeksi tsaariksi Venäjän sekasorron vuosien 1598-1613 aikana. Puolalaiset vangitsivät Golitsynin, joka menehtyi vankeudessa.

Ruhtinatar Feodora Golitsyn (k. 1651) avioitui ruhtinas Dmitri Požarskin (1578-1642) kanssa, jonka kunniaksi on pystytetty Mininin ja Požarskin muistomerkki. Ruhtinas Požarskia kutsutaan isänmaanpelastajaksi, koska hänen johtamat joukot vapauttivat Moskovan sekasorron aikana.  

Neljä suvun jäsentä vaikutti merkittävissä tehtävissä keisari Pietari Suuren aikana. Boris Golitsyn (1654-1714) toimi Pietari Suuren kamariherrana ja opettajana. Vasili Golitsyn (1643-1714) oli Venäjän sijaishallitsijan Sofia Aleksejevnan neuvonantaja ja ulkoministeri. Dmitri Mihailovitš Golitsyn (1665-1737) oli valtaneuvoston presidentti, kauppakollegion presidentti ja senaattori. Mihail Golitsyn oli ylisotamarsalkka, senaattori ja Venäjän joukkojen ylipäällikkö Suomessa suuren Pohjan sodan aikana. 

Prinssi Pavel Vasiljevitš Golitsyn peri Marjinon palatsin äidiltään kreivitär Aglaida Pavlovna Stroganovalta (1799-1882), joka oli Stroganov-suvun jäsen .

Kapteeni Boris Golitsyn toimi kruununprinssi Aleksanteri II:n adjutanttina. Hän sai Suomen senaatilta luvan perustaa Katariinan ruukin Muolaan pitäjän Perkjärven kylään. Ruukki sijaitsi Kosenjoen varrella.

Golitsynin suku omisti maa-alueita myös Suomen suuriruhtinaskunnan puolella. Suku lahjoitti maita Riihimäki-Pietari-radan rakennustyötä varten. Suku lahjoitti yhdeksän ratavirstaa Muolaan pitäjän alueelta ja 23 ratavirstaa Kivennavan pitäjän alueelta.

Prinssi Georgi Golitsynin (1916-1992) muistokirjasto sijaitsee Carlow’n palatsissa Pietarissa osoitteessa Fontanka 46. Palatsin suojissa edistettiin musiikkikulttuuria. Prinssi Georgen isoäiti kreivitär Natalia Georgina Carlow omisti palatsin.

Golitsynon kaupunki on nimetty suvun mukaan.     

Suvun jäseniä 

Golitsyn-sukunimi otettiin käyttöön 1500-luvun puolivälissä. 
 Narimantas (~1298–1348), Liettuan suuriruhtinaan Gediminasin poika
 Patrikas (~1340–1408), ruhtinas, Narimantasin poika
 Vasili Jurjevitš (k. 1450) ruhtinas
 Iivana Vasleinpoika (n. 1440-1498) ruhtinas, Pihkovan ja Novgorodin käskynhaltija, Moskovan pajarihallituksen jäsen
 Mihail Bulgakov (1466−1556), ruhtinas, komentaja, Moskovan pajarihallituksen jäsen, Iivana Vasleinpoika
 Vassian Kossoi (1470−1545), venäläinen poliitikko ja kirkonmies
 Juri Bulgakov-Golitsyn (k. 1561) ruhtinas, suurlähettiläs Pihkovan käskynhaltija, Suuren Novgorodin maaherra
 Ivan Jurjevitš Golitsyn (k. 1583) ruhtinas, Helena-tytär avioitui Aminoff-suvun pajari Gregori Aminevin kanssa
 Ivan Golitsyn (k. 1607) ruhtinas, Kazanin kuvernööri
 Vasili Golitsyn (k. 1619) ruhtinas, Venäjän suurlähettiläs Puolassa
 Andrei Golitsyn (k. 1638) ruhtinas, Siperian kuvernööri
 Ivan (k. 1654), ruhtinas, Kazanin, Tulan ja Astrakhanin kuvernööri
 Ivan Golitsyn (k. 1686) ruhtinas, Kazanin kuvernööri
 Mihail Golitsyn (k. 1687) ruhtinas, Smolesnkin ja Kiovan kuvernööri
 Andrei Golitsyn (k. 1701) ruhtinas, Kiovan ja Kazanin kuvernööri
 Vasili Golitsyn (1643–1714) ruhtinas, Venäjän ministerineuvoston puheenjohtaja, pää- ja ulkoministeri
 Boris Golitsyn (1654-1714) ruhtinas, kamariherra, Pietari Suuren opettaja
 Dmitri Golitsyn (1654–1738) poliitikko
 Pjotr Golitsyn (1662-1721) ruhtinas, Venäjän suurlähettiäs Itävallassa, senaattori, Arkangelin, Kiovan ja Riian kuvernööri
 Dmitri Mihailovitš Golitsyn (1665-1737) ruhtinas, valtaneuvoston presidentti, kauppakollegion presidentti, senaattori
 Mihail Mihailovitš Golitsyn (1684-1764) Venäjän laivaston komentaja, kenraaliamiraali, diplomaatti
 Mihail Golitsyn (1675–1730), ylisotamarsalkka, senaattori, Venäjän joukkojen ylipäällikkö Suomessa
 Dmitri Vladimirovitš Golitsyn (1771–1844), kenraali, Moskovan kenraalikuvernööri
 Vasili Sergejevitš Golitsyn (1794-1836), keisari Aleksanteri I:n adjutantti
 Lev Sergejevitš Golitsyn (1845-1915), ruhtinas, Venäjän keisari Aleksanteri III:n viinimestari, venäläisen samppanjan kehittäjä, Abrau-Durso-samppanjan luoja
 Dmitri Borisovitš Golitsyn (1850-1920), ruhtinas, jalkaväenkenraali, ylihovijahtimestari
 Nikolai Golitsyn (1850–1925) poliitikko, Venäjän keisarikunnan viimeinen pääministeri
 Boris Golitsyn (1862–1916) fyysikko, seismografin keksijä
 Georgi Golitsyn (1916-1992) ruhtinas, Britannian puolustusvoimien majuri, yritysjohtaja, kirjailija
Yksi suvun sukuhaaroista selvisi Josif Stalinin vainoista Neuvostoliiton aikana. Toinen sukuhaara muutti Yhdistyneeseen kuningaskuntaan vuoden 1917 Venäjän vallankumouksen takia. Suvun jäseniä elää Yhdysvalloissa, Britanniassa, Kanadassa, Saksassa ja Venäjällä.

 Suvun rakennuksia 

 Lähteet 

 Aiheesta muualla 

Luokka:Gediminidit
Luokka:Venäjän aateli
Luokka:Venäläiset suvut